Besoekersinligting – Afrikaanse Taalmuseum en -monument
Die Taalmuseum is geleë in die hartjie van die Paarl en beeld die diverse ontstaansverhaal van een van Afrika se jongste tale, Afrikaans (van, betreffende, behorende tot Afrika volgens die Woordeboek van die Afrikaanse Taal), uit. Die museum is ingerig in die pragtige, historiese huis van Gideon Malherbe, een van die stigterslede van die Genootskap van Regte Afrikaners (GRA) in 1875. Die museum se uitstallings lig besoekers in oor die geskiedenis en diversiteit van Afrikaans – kom besigtig die GRA se drukpers waarop die eerste Afrikaanse koerant ter wêreld gedruk is en toets jou kennis van idiome! Sien ook voorbeelde van die oudste Afrikaans wat in Arabiese skrif geskryf is en beleef die avontuurlike reis van Afrikaanse musiek. Begeleide toere is met voorafbespreking by die Taalmuseum beskikbaar. Die museum en monument bied gereeld uitsonderlike geleenthede aan, dus kliek hier vir die jongste inligting op ons sosiale mediaplatform. As jy ook die Taalmonument op Paarlberg op dieselfde dag besoek, kry jy afslag op die toegangsgeld daar, dus hou asseblief jou oorspronklike museum-betaalstrokie.
! VANAF 1 OKTOBER 2020 GELD COVID-19-PROTOKOLLE VIR BESOEKERS. SIEN taalmuseum.co.za/covid-19/
Oop: Ma. tot Vr. 08:30–16:45
TOEGANGSFOOIE van 1 APRIL 2022 tot 31 MAART 2025
Gewone toegangsfooi per persoon, maar toeroperateurtarief en STO onderhandelbaar. Doen hiervoor vroegtydig skriftelik aansoek by admin@taalmuseum.co.za. Toergidse en busbestuurders gratis.
R10 (gratis onder ses jaar)
R10 per leerder; 2 opvoeders en busbestuurder se toegang is gratis per groep (bespreek asb vooraf vir opvoedkundige programme)
R120 vir individue/R220 vir 'n gesin van vier – sluit onbeperkte toegang tot die museum, monument, koffiewinkel, wandelpaaie en Volmaanpieknieks in.
Tel: +27 (0)21 872 3441 of (0)21 863 0543
Alle besoekers besoek die perseel op eie risiko. Die ATM sal nie verantwoordelik gehou word vir enige verlies, skade of besering wat opgedoen word nie. Bogenoemde fooie is slegs geldig vir gewone toegang/soos aangedui en nie vir spesiale geleenthede of funksies nie. Die ATM se Raad mag die ure waartydens, en die voorwaardes en bepalings waaronder die publiek die verklaarde instelling of 'n gedeelte daarvan mag besoek, asook die toegangsfooie, bepaal en aanpas. Die ATM se Bestuur behou hom die reg voor om binne redelike perke en sonder enige vooraf kennisgewing die toegangstye en besoekruimtes tydelik aan te pas of op te skort; in sulke gevalle sal besoekers, permithouers en ander belanghebbendes geen reg op enige skadevergoeding hê nie. Versoeke vir afslag moet skriftelik aan die Direkteur gerig word. Geen wapens, troeteldiere of smouse word op die perseel toegelaat nie. Reg van toegang word voorbehou.
[Inkomste uit toegangsfooie en verhurings word gebruik om die tekort in die subsidie van die Departement van Sport, Kuns en Kultuur aan te vul. Dit word aangewend vir instandhouding en om opvoedkundige programme en erfenisprojekte aan te bied.]
Gratis begeleide toere word aangebied deur 'n museumgids, wanneer beskikbaar. Versoeke vir gespesialiseerde toere of om toegang tot argivale materiaal te kry, moet aan die Kurator gerig word.